wickkiey/tamil-wikipedia-markdown huggingface dataset:
# இந்திய கவுன்சில்கள் சட்டம், 1892

**இந்தியக் கவுன்சில்கள் சட்டம், 1892** (*Indian Councils Act 1892*) ஐக்கிய இராச்சியத்தின் நாடாளுமன்றத்தால் 1892 ஆம் ஆண்டு இயற்றப்பட்ட ஒரு சட்டம். பிரித்தானிய இந்தியாவின் சட்டமன்றங்களின் (கவுன்சில்கள்) உறுப்பினர் எண்ணிக்கையை அதிகரிக்க இச்சட்டம் இயற்றப்பட்டது.  

இந்திய தேசிய காங்கிரசின் தொடர் கோரிக்கைகளை ஏற்று இயற்றப்பட்ட இச்சட்டம் மாகாண சட்டமன்ரங்கள் மற்றும் நடுவண் சட்டமன்றத்தின் அரசு சாரா உறுப்பினர் எண்ணிக்கையை உயர்த்தியது. மேலும் பல்கலைக்கழகங்கள், மாவட்ட வாரியங்கள், சமீன்தார்கள், நகராட்சிகள், வர்த்தக அமைப்புகள் போன்றவை சட்டமன்றங்களுக்கு உறுப்பினர்களைப் பரிந்துரைக்கும் உரிமை பெற்றன. ஆண்டு நிதி அறிக்கையை சட்டமன்றங்கள் விவாதிக்க இந்திய கவுன்சில் சட்டம், 1861 சட்டம் விதித்திருந்த தடையை இச்சட்டம் நீக்கியது.
# லுயூக்கோடிரையீன்



உள்ள லுயூகோடிரையீன்]]  
உள்ள லுயூகோடிரையீன்]]  
உள்ள லுயூகோடிரையீன்]]  

**லுயூகோடிரையீன்கள்** (*Leukotrienes*) இயற்கையாக உருவாகும் கொழுப்பு சமிக்ஞை மூலக்கூறுகளாகும். இவை முதன்முதலாக வெள்ளை அணுக்களில் கண்டறியப்பட்டதால் இப்பெயரால் அழைக்கப்படுகின்றன. மூச்சுக்குழலைச் சுற்றியுள்ள மென்தசைகளின் சுருக்கத்தைத் தூண்டுவது இவற்றின் பணிகளுள் ஒன்றாகும் (உதாரணமாக, லுயூகோடிரையீன் டி4; LTD<sub>4</sub>). இவை அளவுக்கு அதிகமாக உருவாகுவது ஈழைநோய், ஒவ்வாமை நாசியழற்சி மற்றும் மூச்சுக்குழல் அழற்சி நோய்களில் ஏற்படும் அழற்சிக்கு முக்கிய காரணமாக உள்ளது. **லுயூகோடிரையீன் எதிர்மருந்துகள்**, லுயூகோடிரையீன்களின் உற்பத்தி (அல்லது) செயல்களைத் தடுப்பதன் மூலமாக இவ்வகை நோய்களை குணப்படுத்த உபயோகிக்கப்படுகின்றன.  

உயிரணுக்களில் உற்பத்தியாகும் லுயூகோடிரையீன்கள், தன்சுரப்பு அல்லது பக்கச்சுரப்பு சமிக்ஞையாக பணியாற்றி நோயெதிர்ப்பு செயல்களை ஒழுங்குபடுத்துகின்றன.  

லுயூகோடிரையீன்கள் நம் உடலில் அராகிடோனிக் அமிலத்திலிருந்து 5-*கொழுமியஉயிர்வளியேற்றி* நொதியத்தால் உருவாக்கப்படுகின்றது. இவற்றின் உற்பத்தி சாதாரணமாக திசுநீர்தேக்கி உற்பத்தியுடன் நிகழ்கிறது.
# பெர்க்லி மென்பொருள் பரவல்


**பெர்க்லி மென்பொருள் பரவல் ** (*Berkeley Software Distribution*, சுருக்கி *BSD*, **பிஎசுடி** , சிலநேரங்களில் **பெர்க்லி யுனிக்சு** ) எனப்படுவது 1977 முதல் 1995 வரை கலிபோர்னியா பல்கலைக்கழகத்தின் பெர்க்லி வளாகத்தில் உள்ள *கணினி அமைப்புகள் ஆய்வுக் குழு*வால் (CSRG) உருவாக்கி வினியோகிக்கப்பட்ட யுனிக்சு இயக்கு தள கிளைத்தலாகும். இன்று பிஎசுடியின் வழித்தோன்றல்கள் அனைத்துமே பொதுவாக **பிஎசுடி** என்றே அழைக்கப்பட்டு யுனிக்சு ஒத்த குடும்பவகையாக குறிப்பிடப்படுகின்றன. முதல் பிஎசுடி மூலநிரலிலிருந்து பெறப்பட்ட இயக்கு தளங்கள் இன்றும் முனைப்பாக உருவாக்கப்பட்டு பரவலாகப் பயன்படுத்தப்படுகின்றன.  

பிஎசுடி தனது துவக்கநிலை நிரல் அடித்தளத்தையும் வடிவமைப்பையும் முதல் ஏடி&டி யுனிக்சுடன் பகிர்ந்திருந்தமையால் இதனை ஓர் யுனிக்சு கிளையாக- பிஎசுடி யுனிக்சு- கருதினர். 1980களில் இந்தப் பரவலை *டிஜிட்டல் எக்யுப்மென்ட் கார்பொரேசன்* (DEC), *சன் மைக்ரோசிஸ்டம்ஸ்* போன்ற பணிக்கணினி நிறுவனங்கள் சில மாற்றங்களுடன் தங்களுக்கு உரிமையான யுனிக்சு இயக்குதளமாக உருவாக்கிக் கொண்டனர். இதன் எளிமையான உரிமை வழங்கலும் முன்னறிவும் இந்த நிறுவனங்களின் அக்கால மென்பொறியியலாளர்களுக்கு வசதியாக இருந்தது.  

இந்த உரிமையுள்ள பிஎசுடியிலிருந்து கிளைத்தவைகள் 1990களில் யுனிக்சு (அமைப்பு V வெளியீடு 4) மற்றும் OSF/1 இயக்கு தளங்களால் மேவப்பட்டாலும் (இரண்டுமே பிஎசுடி நிரலை அடித்தளமாகக் கொண்டிருந்தன; தவிர பிற தற்கால யுனிக்சு தளங்களின் அடிப்படையாக அமைந்தன) பின்னாள் பிஎசுடி வெளியீடுகள் இன்றும் வளர்க்கப்படும் பிரீபிஎசுடி, நெட்பிஎசுடி, ஓப்பன்பிஎசுடி அல்லது டிராகன்ஃப்ளை போன்ற பல திறந்த மூலநிரல் மேம்பாட்டுத் திட்டங்களுக்கு அடிப்படையாக அமைந்துள்ளன. இவை, பகுதியாகவோ முழுமையாகவோ தற்கால உரிமைபெற்ற இயக்குதளங்களில், மைக்ரோசாப்ட் விண்டோஸ் இயக்குதள டிசிபி/ஐபி பிணைய நிரல் அல்லது ஆப்பிள் நிறுவனத்தின் மாக் ஓஎசு X , பயன்படுத்தப்பட்டுள்ளன.  

## துணைநூற் பட்டியல்

- Marshall K. McKusick, Keith Bostic, Michael J. Karels, John S. Quartermain, *The Design and Implementation of the 4.4BSD Operating System* (Addison Wesley, 1996; )
- Marshall K. McKusick, George V. Neville-Neil, *The Design and Implementation of the FreeBSD Operating System* (Addison Wesley, August 2, 2004; )
- Samuel J. Leffler, Marshall K. McKusick, Michael J. Karels, John S. Quarterman, *The Design and Implementation of the 4.3BSD UNIX Operating System* (Addison Wesley, November 1989; )
- Chris DiBona, Mark Stone, Sam Ockman, Open Source (Organization), Brian Behlendorf and J. Scott Bradner, *Open Sources: Voices from the Open Source Revolution*. O'Reilly & Associates, 1999. Trade paperback, 272 pages. . Online version; Marshall Kirk McKusick, chapter on BSD, *"Twenty Years of Berkeley Unix - From AT&T-Owned to Freely Redistributable"*
- Peter H. Salus, *The Daemon, the GNU & The Penguin* (Reed Media Services, September 1, 2008; )
- Peter H. Salus, *A Quarter Century of UNIX* (Addison Wesley, June 1, 1994; )
- Peter H. Salus, *Casting the Net* (Addison-Wesley, March 1995; )

## வெளியிணைப்புகள்
- A timeline of BSD and Research UNIX
- UNIX History – History of UNIX and BSD using diagrams
- The Design and Implementation of the 4.4BSD Operating System
# ஜீவன்திகா

**ஜீவன்திகா** இராகம் கருநாடக இசையில் பயன்படும் இராகங்களில் ஒன்றாகும். இது 17 ஆவது மேளகர்த்தா இராகமாகிய, "அக்னி" என்றழைக்கப் படும் 3 ஆவது சக்கரத்தின் 5 ஆவது மேளமாகிய சூர்யகாந்தம் இராகத்தின் ஜன்னிய இராகம் ஆகும்.  

## இலக்கணம்

ஜீவன்திகா இராகத்தில் சட்சம் (ச), சுத்த ரிஷபம் (ரி<sub>1</sub>), சுத்த மத்திமம் (ம<sub>1</sub>), பஞ்சமம், சதுச்ருதி தைவதம் (த<sub>2</sub>), காகளி நிசாதம் (நி<sub>3</sub>) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:  

| அவரோகணம்: | ச் நி<sub>3</sub> த<sub>2</sub> ப ம<sub>1</sub> ரி<sub>1</sub> ச | } |
| --- | --- | --- |

இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படுகிறது. இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது.
# தி. சு. சதாசிவம்



**தி. சு. சதாசிவம்** (மார்ச் 15, 1938 - பெப்ரவரி 5, 2012) தமிழக எழுத்தாளரும், மொழிபெயர்ப்பாளரும், நடிகரும் ஆவார். கலை, இலக்கியம், முற்போக்கு அரசியல் இயக்கங்கள் என்று பல துறைகளில் அறியப்பட்டவர். பல திரைப்படங்களிலும், பத்துக்கு மேற்பட்ட தொலைக்காட்சித் தொடர்களிலும் குணச்சித்திரப் பாத்திரங்களில் நடித்திருக்கிறார். 1997-இல் சாரா அபுபக்கரின் சந்திரகிரி ஆற்றங்கரையில் என்ற புகழ்பெற்ற கன்னடப் புதினத்தை மொழிபெயர்த்ததற்காக சாகித்திய அகாதமி விருது வழங்கப்பட்டது.  

## வாழ்க்கைக் குறிப்பு
சதாசிவம் தமிழ்நாடு, திருப்பத்தூரில் பிறந்தார். இந்தியன் டெலிபோன் இண்டஸ்ட்ரீஸ் நிறுவனத்தில் பணிபுரிந்ததால் தம் வாழ்க்கையின் பெரும்பகுதியை பெங்களூரில் கழித்தார். அவருக்கு மனைவியும் இரு மகன்களும் ஒரு மகளும் உள்ளனர்.  

## மொழிபெயர்ப்புத் துறையில்
கன்னடம், மலையாளம், ஆங்கிலம், இந்தி எனப் பல மொழிகளில் இருந்து 25க்கு மேற்பட்ட அவரது மொழிபெயர்ப்புகள் தமிழில் நூல்களாக வெளிவந்திருக்கின்றன. யூ. ஆர். அனந்தமூர்த்தி, சிவராம காரந்த், மொகல்லி கணேஷ், சந்திரசேகர கம்பார், லங்கேஷ் போன்ற முக்கியமான கன்னட எழுத்தாளர்கள், பெர்டோல்ட் பிரெக்ட், அகிரா குரசோவா போன்ற பன்னாட்டு ஆளுமைகளின் படைப்புகளைச் சதாசிவம் தமிழுக்கு அறிமுகப்படுத்தியிருக்கிறார்.  

## திரைப்படத் துறையில்
கடந்த 15 ஆண்டுகளாக அவர் நடிப்பிற்குத் தம்மை அர்ப்பணித்துக்கொண்டார். பல திரைப்படங்களில் குணச்சித்திரப் பாத்திரங்களிலும் பத்துக்கு மேற்பட்ட தொலைக்காட்சித் தொடர்களில் முன்னணி கதாபாத்திரங்களில் ஒருவராகவும் நடித்திருக்கிறார். மர்மதேசம், விடாது கருப்பு, அண்ணாமலை, கோலங்கள் உள்ளிட்ட பிரபல தொடர்களில் அவர் முக்கியமான பாத்திரங்களில் நடித்தார்.  

## சமூக சேவை
சதாசிவம் இடதுசாரி கலை-இலக்கிய வட்டங்களிலும் தமிழ்த்தேசிய, தலித் இயக்கங்களிலும் முனைப்புடன் பங்கேற்றார்.  

## எழுதிய சில நூல்கள்
- ரஷோமான் (மொழிபெயர்ப்பு, 2007)
- தலித் இலக்கியத்தின் போக்கும், வளர்ச்சியும் (2003)
- ஒரு கிராமத்தின் சித்திரம்
- அகிரா குரோசவா
- காலச்சிற்பியின் கைகளில் (மலையாள மொழிபெயர்ப்பு)
- சம்ஸ்காரா (கன்னடப் புதினம், மொழிபெயர்ப்பு)
- அந்தரத்தில் நின்ற நீர்
- திருசம்பிகை (1998)
- தாழம்பூ: தலித் சிறு கதைகள் (2002)
- கர்வாலோவின் தேடல் (2008)
- தண்ணீர் சந்தைக்கல்ல மக்களுக்கே (2005)
- கடவுளின் குறும்புகள் (2008)
- சோமனின் உடுக்கை

## விருதுகள்
- சாகித்ய அகாதமி விருது
- திருப்பூர் தமிழ்ச் சங்க விருது (1998)
- நல்லி திசை எட்டும் விருது (2006)
- நெய்வேலி புத்தக விழா அமைப்பு அளித்த வாழ்நாள் சாதனை விருது (2007)
# பூப்பூ புளியம்பூ


**பூப்பூ புளியம்பூ** என்பது சிறுமியர் விளையாட்டுகளில் ஒன்று.  

இது ஒருகுடம் தண்ணி ஊத்தி விளையாட்டைப் போல விளையாடப்படும். பாடல் வேறு. ஒருகுடம் தண்ணி ஊத்தி விளையாட்டில் சிறுவர் சிறுமியர் இருபாலாரும் கலந்துகொள்வர். பாப்பூ புளியம்பூ விளையாட்டில் சிறுமியர் மட்டும் இடம் பெறுவர்.  

## விளையாடும்போது பாடும் பாடல்
<poem>  
பூப்பூ புளியம்பூ  
பூத்துக் கிடக்கும் தாழம்பூ (நுழைந்து சுற்றிவரும்போது)  

(உள்ளே பிடித்துக்கொண்டபோது நிகழும் உரையாடல்)  

பிள்ளையை எதற்குப் பிடித்தாய்  
மண்ணை மிதித்தது  
மண்ணுக்கு மண் தாரேன்  
வேண்டாம் வேண்டாம்  
மண்ணுக்குப் பொன் தாரேன்  
வேண்டாம் வேண்டாம்  
மாமன் மகனைக் கட்டிக்கச் சொல்கிறேன்  
சரி சரி (விட்டுவிடுவர்)  
</poem>
# ஜீவன்தினி

**ஜீவன்தினி** இராகம் கருநாடக இசையில் பயன்படும் இராகங்களில் ஒன்றாகும். இது 48வது மேளகர்த்தா இராகமாகிய, "வசு" என்றழைக்கப் படும் 8வது சக்கரத்தின் 6 வது மேளமாகிய திவ்யமணியின் ஜன்னிய இராகம் ஆகும். இது ஔடவ-ஔடவ இராகம் ஆகும். இது உபாங்க இராகம் ஆகும்.  

## இலக்கணம்

| அவரோகணம்: | ஸ் நி<sub>3</sub> ப ம<sub>2</sub> க<sub>2</sub> ஸ | } |
| --- | --- | --- |

- இந்த இராகத்தில் ஷட்ஜம், சாதாரண காந்தாரம் (க<sub>2</sub>), பிரதி மத்திமம்(ம<sub>2</sub>), பஞ்சமம், ஷட்சுருதி தைவதம்(த<sub>3</sub>), காகலி நிஷாதம் (நி<sub>3</sub>) ஆகிய சுரங்கள் வருகின்றன.
- ஆரோகணத்தில் ரி, க வர்ஜம். அவரோகணத்தில் ரி, த வர்ஜம்.
# பொம்மைச்சீட்டு

**பொம்மைச்சீட்டு** ஒரு சூதாட்ட விளையாட்டு.  

பொம்மைச்சீட்டு வைத்திருபவர் ஒரு பொம்மைச்சீட்டும் இரண்டு எண்சீட்டும் வைத்திருப்பார். அவற்றைக் காட்டிய பின்னர் கவிழ்த்து வைத்துப் பொம்மைச்சீட்டின்மீது வைக்கும் பணத்தொகை இரட்டிப்பாகத் திருப்பித் தரப்படும் என்பார். கவிழ்த்து வைக்கப்பட்டிருக்கும் சீட்டை அங்குமிங்கும் சுழற்றி இடம் பாற்றி வெத்துப் பணம் கட்டச் சொல்வார். எது பொம்மைச்சீட்டு எனத் தெரியாமல் அதிட்டம் விழட்டும் எனச் சொல்லி மக்கள் சீட்டின்மேல் பணம் வைப்பர்.  

பொம்மைச் சீட்டின்மீது வைக்கப்பட்ட பணம் உண்மையாகவே திருப்பித் தரப்படும். என்றாலும் எண்சீட்டு இரண்டு இருப்பதால் அதன்மீது வைத்த பணம் ஆட்டம் காட்டுபவருக்கு ஆதாயமாக முடியும். தேர்த்திருவிழாக் காலங்களில் இது ஆடப்படும். மக்களை ஏமாற்றும் இந்த விளையாட்டு தடை செய்யப்பட்டுள்ளது.
# பொய்க்கால் நடை



**பொய்க்கால் நடை** சிறுவர் விளையாட்டுகளில் ஒன்று.  

தரையில் கால் ஊன்றாமல் கொட்டாங்குச்சியின் மேல் ஏறி நடப்பது இந்த விளையாட்டு. தேங்காய் உடைத்து அதனுள் இருக்கும் தேங்காய்ப் பருப்பை எடுத்துக்கொண்ட பின்னர் எஞ்சியிருக்கும் தேங்காய் ஓடு கொட்டாங்குச்சி எனப்படும். அதில் கண் உள்ள இரண்டு தேங்காய்மூடிக் கொட்டாங்குச்சிகளை எடுத்துக்கொள்வர். ஒவ்வொன்றிலும் ஒரு கண்ணில் ஓட்டை போட்டு ஓட்டையில் கயிற்றை விட்டு மாட்டுவர். இரண்டு கயிறுகளையும் இரண்டு கைகளிலும் பிடித்துக்கொண்டு கொட்டாங்குச்சியின் கயிற்றைக் கால்-கட்டைவிரலின் இடுக்கில் பிடித்துக்கொண்டு ஏறி நடந்து மகிழ்வர்.  

பொய்க்கால் குதிரை, கோக்கழிக்கட்டை விளையாட்டுகளைப் பெரியவர்கள் விளையாடுவது போல, இந்தப் பொய்க்கால் நடை கொட்டாங்குச்சி விளையாட்டைச் சிறுவர் விளையாடுவர்.
# அலுமினியம் உற்பத்தி அடிப்படையில் நாடுகளின் பட்டியல்

**அலுமினியம் உற்பத்தி அடிப்படையில் நாடுகளின் பட்டியல்** 2009(மற்றும் 2010)ம் ஆண்டில் ஐக்கிய அமெரிக்க நில அளவாய்வத் துறை வழங்கிய புள்ளிவிவரங்களின் அடிப்படையில் தயாரிக்கப்பட்டதாகும்.  

| தரவரிசை | நாடுகள் | அலுமினியம் உற்பத்தி
(ஆயிரம் டன் அளவுகளில்) |
| --- | --- | --- |
| &mdash; | *உலகம்* | 41,400 |
| 1 | சீன மக்கள் குடியரசு | 16,800 |
| 2 | உருசியா | 3,850 |
| 3 | கனடா | 2,920 |
| 4 | ஆஸ்திரேலியா | 1,950 |
| 5 | அமெரிக்க ஐக்கிய நாடு | 1,720 |
| 6 | பிரேசில் | 1,550 |
| 7= | இந்தியா | 1,400 |
| 7= | ஐக்கிய அரபு அமீரகம் | 1,400 |
| 9 | பக்ரைன் | 870 |
| 10= | நோர்வே | 800 |
| 10= | தென்னாப்பிரிக்கா | 800 |
| 12 | ஐசுலாந்து | 780 |
| 13 | மொசாம்பிக் | 550 |
| 14 | வெனிசுவேலா | 440 |
| 15 | அர்ச்சென்டினா | 400 |
| 16 | செருமனி | 370 |
| 17 | தஜிகிஸ்தான் | 359 |
| 18 | ஓமான் | 351 |
| 19 | பிரான்சு | 345 |
| 20 | நெதர்லாந்து | 300 |
| 21 | நியூசிலாந்து | 271 |
| 22 | எகிப்து | 265 |
| 23 | ஐக்கிய இராச்சியம் | 253 |
| 24= | ஈரான் | 250 |
| 24= | இந்தோனேசியா | 250 |
| 26 | உருமேனியா | 229 |
| 27 | இத்தாலி | 180 |
| 28 | கிரேக்கம் (நாடு) | 160 |
| 29 | சிலோவாக்கியா | 150 |
| 30 | கசக்ஸ்தான் | 127 |
| 31 | பொசுனியா மற்றும் எர்செகோவினா | 96 |
| 32 | சுலோவீனியா | 85 |
| 33 | கமரூன் | 73 |
| 34= | எசுப்பானியா | 70 |
| 34= | சுவீடன் | 70 |
| 36 | துருக்கி | 65 |
| 37 | மொண்டெனேகுரோ | 64 |
| 38 | உக்ரைன் | 50 |
| 39 | போலந்து | 47 |
| 40 | அசர்பைஜான் | 30 |
| 41 | நைஜீரியா | 13 |
| 42 | கத்தார் | 10 |
| 43 | ஜப்பான் | 7 |
# ஐக்கிய அமெரிக்க நில அளவாய்வுத் துறை



**ஐக்கிய அமெரிக்க நில அளவாய்வுத் துறை** (**USGS**) ஐக்கிய அமெரிக்க நாட்டின் ஒரு அறிவியல் அமைப்பாகும். நிலவமைப்பு, இயற்கை வளம், இயற்கை இடையூறு போன்றவைகளைப் பற்றி இதன் விஞ்ஞானிகள் ஆய்வு செய்வார்கள். உயிரியல், புவியியல், நிலவியல், நீரியல் ஆகிய பிரிவுகளே இதன் முக்கிய ஆய்வுப்பிரிவுகளாகும். இது ஐக்கிய அமெரிக்க உள்துறையின் ஒரே அறிவியல் அமைப்பாகும். இதில் தோராயமாக 8,670 பேர் பணிபுரிகிறார்கள் மற்றும் இதன் தலைமையகம் வர்ஜீனியாவில் உள்ள ரெஸ்டன் நகரில் உள்ளது.  

ஐக்கிய அமெரிக்க தேசிய அறிவியல் கழகத்தின் பரிந்துரையால் 1879ம் ஆண்டு மார்ச் 3ம் நாள் அமெரிக்க நடாளுமன்றத்தால் அங்கிகரிக்கப்பட்டு அரசு நிலங்களை வகைப்படுத்தவும், புவியியல் கனிம வளம், மற்றும் தேசிய உற்பத்திக்களம் ஆகியவற்றை ஆய்வுசெய்யவும் நிறுவப்பட்டது.  
வில் உள்ள ரெஸ்டன் நகர்]]  

**ஐக்கிய அமெரிக்க நில அளவாய்வுத் துறையின் வெளியேடுகள்**  
உலகின் பெரிய பூகோள விஞ்ஞான நூலகமான ஐக்கிய அமெரிக்க நில அளவாய்வுத் துறை நூலகத்தில் இதன் பல வெளியேடுகள் சேகரிப்படுகிறது. இதன் வெளியேடுகளை இணையத்திலும் காணலாம் யு.எஸ்.ஜி.எஸ் வெளியீட்டின் பண்டகசாலை மற்றும் வாங்கலாம் யு.எஸ்.ஜி.எஸ் அங்காடி.  

இதர இணைய வெளியீடுகள்  
- யு.எஸ்.ஜி.எஸ் வெளியீட்டின் பண்டகசாலை
- Open-File reports online, பார்க்கப்பட்ட நாள் 11/25/08
- Mineral Resources Program இணைய தரவுகள் மற்றும் வெளியீடு
- Central Mineral Resources Team, பிரத்தியேக நிலப்படங்கள்
- National Strong-Motion Project - அறிக்கையும் மென்பொருளும்
# தொடக்க ஏற்றி

**தொடக்கச் செயல் ( Booting )** என்பது கணினிகளில் ஒரு பயனர் தமது கணினிக்கு மின்னாற்றல் வழங்கித் தொடங்கும்போது அதன் வழமையானப் பணிகளை நிகழ்த்த கணினியைத் தயார்ப்படுத்தும் ஒரு நெறிமுறை ஆகும். தற்கால கணினிகளில் இது பொதுவாக இயக்கு தளத்தை ஏற்றித் தொடங்குவதாகும். மின்னாற்றல் வழங்கப்பட்டவுடன் ஒரு கணினி ஆற்றும் தொடக்கப் பணித்தொகுப்பு *ஏற்றத் தொடர்வினைகள்* என அழைக்கப்படுகின்றன. **தொடக்க ஏற்றி** என்பது மின்னாற்றல் பெற்றபின் தற்சோதனைகளை முடித்த கணினியில் முதன்மை இயக்கு தளத்தை ஏற்றும் அல்லது நிகழ்நிலைச் சூழலை அமைக்கும் ஒரு நிரல்தொகுதி ஆகும்.  

1950 களில் பெருமுகக் கணிப்பொறிகள் காலத்திலிருந்தே தொடக்கநிலை நிரல்களையும் இயக்கு தளங்களையும் சேமிப்பு நாடாக்களிலிருந்து கணினி நினைவகத்திற்கு ஏற்றுவது வழமையாக இருந்தது. இந்த நெறிமுறை பெருமுகக் கணிப்பொறிகள், மினி கணினிகள், மைக்ரோ கணினிகள், தனிநபர் கணினிகள், பயனாளர் இலத்திரனியல் கருவிகளில் நடைமுறையில் உள்ளது. சில எளிமையான பதிகணினி கருவிகளில் இந்த ஏற்றத் தொடர்வினைகள் தேவையிராது; மாற்றவியலா நினைவகங்களில் சேமிக்கப்பட்டுள்ள நிரலியக்கம் மூலம் மின்னாற்றல் பெற்றவுடனேயே இயங்கத் தொடங்கும். இத்தகைய மாற்றவியலா நினைவகத்தில் உள்ள நிரலியக்கத்தில் தொடங்கி ஒருகட்ட மற்றும் பலகட்ட ஏற்றத் தொடர்வினைகள் கொண்ட பல எடுத்துக் காட்டுகள் உள்ளன. தொடக்க ஏற்றத்தின் இத்தகைய ஏற்றத் தொடர்வினைகளின்போது இயக்குதளத்தின் அல்லது நிகழ்நிலை சூழல் தரவுகளின் இரட்டை இலக்கக் குறியீடுகள் அழியாச் சேமிப்பான இரண்டாம்கட்ட நினைவகங்களிலிருந்து (வன்தட்டு நினைவகம்) மறையக்கூடிய குறிப்பில்வழி அணுகல் நினைவகங்களுக்கு ஏற்றப்பட்டு கணினிச் செயல்படத் தொடங்குகிறது. ஐபிஎம் பெருமுகக் கணினிகளில் இந்த நெறிமுறை *தொடக்க நிரல் ஏற்றம்* (Initial Program Load) என்று அறியப்பட்டது.  

## மேலும் அறிய

- How Computers Boot Up
- Practical bootloader tutorial for ATmega microcontrollers
- Booting with Grub at OSDEV Community
- Tutorial on writing hello world bootloader
- x86 BootStrap Programming Tutorial
- Bootstrapping FreeBSD
- The Linux boot process unveiled
- Mac OS X Boot Process
- 
- 
- 
- 
- Windows Mobile 5.0 Soft Reset
- Pocket PC devices hard reset and soft reset
- Cell phone, Tablet and Pocket PC devices hard reset and soft reset
- Understanding Multibooting
# உலங்கு வானூர்தி நிலையம்

, ஒன்ராறியோ, நயாகரா அருவிவில் உள்ள உலங்கு வானூர்தி நிலையம்]]  

**உலங்கு வானூர்தி நிலையம்** என்பது உலங்கு வானூர்திகள் பயன்படுத்தும் சிறிய வானூர்தி நிலையம் ஆகும். ஒரு சில உலங்கு வானூர்திகள் நிறுத்திக்கொள்ளவும், இதர பராம்பரிப்பு பணிகளான எரிபொருள், விளக்குகள் போன்ற வசதிகளையும் உள்ளடைக்கியதாகும். சில பெரு நகரங்களில் சுங்கச்சாவடிகளும் இருக்கும். நகரஙகளுக்கு அருகே இருப்பதால் விரைவில் பெருநகரங்களின் பயணிகளை ஏற்றிச்செல்லமுடிகிறது. உலங்கு வானூர்தி நிலையங்களில் ஓடுதளங்கள் போல எண்களிட்டோ, திசைகாட்டியோ இருப்பதில்லை.
# திருதம்



**திருதம்** என்பது கர்நாடக இசையின் தாளங்களில் ஒரு அங்கம் ஆகும். சப்த தாளங்களில் வருகின்ற அங்கங்கள் மூன்று ஆகும். இவற்றுள் அனுத்திருதம் இரண்டாவது அங்கம் ஆகும்.  

திருதம் ஒரு தட்டு மற்றும் ஒரு வீச்சு கொண்டது. திருதத்தின் அட்சர காலம் இரண்டாகும். இதன் குறியீடு "O" ஆகும்.
# மாற்றவியலா நினைவகம்


**மாற்றவியலா நினைவகம் ** (*Read-only memory* அல்லது **ரோம்** , *ROM*) என்பது கணினிகளில் பயன்படுத்தப்படும் ஒருவகை தரவுச் சேமிப்பு வன்பொருளாகும். பொதுவாக இது ஓர் கணினிச் சில்லில் அமைக்கப்பட்டிருக்கும். நேரடி அணுகல் நினைவகம் போலன்றி இதில் சேமிக்கப்பட்டுள்ள தரவுகள் மின்னாற்றல் இல்லாதநிலையிலும் மறைவதில்லை. எனவே இவை **மாயமாகா நினைவகம்** (Non Voltile Memory) எனவும் குறிப்பிடப்படுகிறது. இதில் எழுதப்பட்டுள்ள தரவுகளை கணினியின் வழமையான செயல்பாட்டின்போது மாற்றவோ அழிக்கவோ இயலாது. இந்தத் தன்மையால் கணினிகளின் *பயோசு* எனப்படும் *அடிப்படை உள்ளீடு/வெளியீடு அமைப்புகளில்* மாற்றவியலா நினைவகம் பயன்படுத்தப்படுகிறது. சில பயனாளர் இலத்திரனியல் கருவிகளில் நிலை மென்பொருளுக்கான நினைவகமாகப் பயன்படுத்தப்படுகிறது.  

இவற்றில் உள்ள தரவுகளை மாற்றுகின்ற தன்மையைப் பொறுத்து இவை வகைப்படுத்தப்படுகின்றன:  
- உள்மறை ரோம்: இந்த வகை நினைவகங்களில் உள்ள தரவுகள் தொழிற்சாலையிலேயே ஒரேமுறையாக எழுதப்படுகின்றன. இவற்றை எப்போதுமே மாற்றவியலாது. இதன் முதன்மையான பயன் இவற்றை தயாரிக்கும் செலவு மிகக் குறைவானதாகும்.
- நிரல்படு ரோம் (PROM): ஒருமுறை நிரல்படுத்த முடியும். தொழிற்சாலையிலிருந்து எந்த "நிரலுமின்றி" விற்பனைக்கு வருகிறது. தற்போது இவற்றிற்கு மாற்றாக அழிபடு நிரல்படு ரோம்கள் வெளியாகியுள்ளன.
- அழிபடு நிரல்படு ரோம் (EPROM): இவ்வகை ரோம்களில் தரவுகள் புற ஊதா ஒளியால் அழிக்கக்கூடியனவாக உள்ளன.
- மின் அழிபடு நிரல்படு ரோம் (EEPROM): இவ்வகை ரோம்களில் மின் சைகைகள் மூலம் தரவுகள் அழிக்கப்படக் கூடும். இன்றைய நாட்களில் திடீர் நினைவகங்கள் பெரும்பாலும் பயன்படுத்தபடுகின்றன.
# மச்சிலே யாரு


**மச்சிலே யாரு** எனக் கேட்டு உரையாடி விளையாடப்படும் சிறுமியர் விளையாட்டு இது. மாடிவீட்டு மொட்டை மாடியை மச்சு என்பது வழக்கு.  

## ஆடும் முறை
குனிந்திருக்கும் ஒருவர் முதுகு பச்சாகக் கருதப்படும். அதன்மீது மற்றொருவர் குப்புறவோ, மல்லாந்தோ சாய்ந்திருப்பார். இருவருக்கும் இடையே இசையோடு கூடிய உரையாடல் நிகழும். உரையாடலின் நிறைவில் குனிந்திருப்பவர் விசுக்கென எழுவார். இதனால் சாய்ந்திருப்பவர் கீழே விழ நேரும்.  

இது கவனமாக இருக்கப் பயிற்சி தரும் ஒருவகை விளையாட்டு.  

பாடல்  
| குனிந்திருப்பவர் | சாய்ந்திருப்பவர் |  |
| --- | --- | --- |
| மச்சிலே யாரு | நானு |  |
| என்ன செய்கிறாய் | நெல் காயப் போடுகிறேன் |  |
| என்ன நெல்லு | பச்சை நெல்லு |  |
| பச்சை நெல்லு எதற்கு | பணியாரம் சுட |  |
| பணியாரம் எனக்கு | பிசுக்கு | } |
(இப்படிச் சாய்திருப்பவர் சொல்லும்போது குனிந்திருப்பவர் விசுக்கென எழுவார்)
# மஞ்சள் நீர் விளையாட்டு

:::*இந்தக் கட்டுரை மஞ்சள் நீர் விளையாட்டு பற்றியது. பிற மஞ்சள் நீராட்டு பயன்பாட்டுக்கு, மஞ்சள் நீராட்டு என்பதைப் பார்க்கவும்.*  

**மஞ்சள் நீர் விளையாட்டு** அல்லது **மஞ்சள் நீராட்டு** என்பது நாட்டுப்புறங்களில் கொண்டாடப்படும் ஒரு விழா ஆகும். மஞ்சள் நீராட்டு அன்று முறைமாமன் மேல் முறைப்பெண்ணும், முறைப்பெண் மேல் முறைமாமனும், திருமணம் ஆனவர்கள் நாத்துணைப் பெண்கள் மீதும், அரைத்த மஞ்சள் கலந்த நீரை ஊற்றி மகிழ்வர். இக்கொண்டாட்டம் **மஞ்சள் தண்ணீர் ஊற்றுதல்** எனவும் அழைக்கப்படுகிறது. தமிழ் மக்களின் பண்டையகால விழாக்களில் இதுவும் ஒன்று. தமிழ்நாட்டில் பருவப் பெண்களும் ஆண்களும் தன் உரிமையைக் காட்டும் வகையில் மஞ்சள் நீர் தெளித்து விளையாடுவர்.  

## கொண்டாட்ட விதிமுறைகள்

மஞ்சள் நீர் விளையாட்டில் பெண்கள் ஆண்களின் மீது மஞ்சள் நீர் ஊற்றலாம். ஆனால், ஆண்கள் பெண்கள் மீது ஊற்றுவது கிடையாது. ஆண்கள் பிற ஆண்களின் மீது ஊற்றலாம். பெண்கள் பிற பெண்கள் மீதும் ஊற்றுவது கிடையாது. இவ்விழாவின் போது இசைக் கருவிகள் வாசிப்பவர்கள் மீது மட்டும் மஞ்சள் நீர் ஊற்றப்பட மாட்டாது; ஏனைய அனைத்து ஆடவரின் மீதும் மஞ்சள் நீர் ஊற்றப்படும்.  

பெரும்பாலும் அண்ணன், தம்பிமார் மீது பெண்கள் ஊற்ற மாட்டார்கள். மச்சான்கள் அல்லது முறை மாமன்கள் மீதே இம்மஞ்சள் நீரை ஊற்றுவர். ஆண்கள் நண்பர்கள், உறவினர்கள் என அனைவரின் மீது இம்மஞ்சள் நீரை ஊற்றி விளையாடுவர். மஞ்சள், தண்ணீர், வேப்பிலை உள்ளிட்டவை இக்கலவையில் இருக்கும். பிற வண்ணங்களைக் கலப்பதும் தற்போது நடைமுறையில் உள்ளது. சில இடங்களில் பிற வண்ணங்கள் கலப்பது தடை செய்யப்பட்டுள்ளது.  

## விழாக் காலம்
- மஞ்சள் நீர் விளையாட்டு]]  
மஞ்சள் நீர் விளையாட்டு பல்வேறு நாட்களில், பல்வேறு இடங்களில் உள்ள மக்களால் கொண்டாடப்பட்டாலும் கோவில் விழாக்களின் போது மட்டுமே அதிக முக்கியத்துவம் பெறுகிறது. ஊர்த்திருவிழா முடிந்த பின்னர் சாமியைக் குடிவிடும் நாளில் இது நடைபெறும். சில ஊர்களில் தைம்மாதம் மூன்றாம் நாள், காணும் பொங்கல் சில இடங்களில் அம்மன் திருவிழாக்களிலும் திருநாளைக் குடி விடுவதாக எண்ணி மஞ்சள்நீர் ஊற்றுவதும் உண்டு. ஈரோடு மாவட்டம் மற்றும் அதனைச் சுற்றியுள்ள பகுதிகளில் மாரியம்மன் கோவில் விழாவின் போது, கம்பம் எடுக்கும் விழாவுடன் இணைந்து கொண்டாடப்படுகிறது. பிற உள்ளூர் திருவிழாக்காலங்களிலும் மஞ்சள் நீராட்டு நடைபெறுகிறது. இவ்விழா தனி விழாவாக இல்லாமல் கடவுளின் உருவச்சிலை அல்லது கடவுள் சார்ந்த பொருட்களின் ஊர்வலத்தின் போது இவ்விழா கொண்டாடப்படுகிறது.  

## வண்ணங்கள்
தற்போது இவ்விழாவில் மஞ்சள் மட்டுமல்லாது பிற வண்ணங்கள் தரக்கூடிய பொடிகளையும் தண்ணீரில் கலந்து ஊற்றுகின்றனர். வட மாநிலங்களில் நடைபெறக்கூடிய ஹோலி பண்டிகை இதனை ஒத்தவகையில் உள்ளது. மஞ்சள்நீரைப் பீச்சனாங்குழாய் மூலம் பீச்சி விசிறுவதும் உண்டு. சிலர் மஞ்சள் நீரில் பாக்குச் சாயம் கலந்தும் விசிறுவர்.
# மாக் இயக்குதளம்



**மாக் இயக்குதளம் ** ( *Mac OS*) ஆப்பிள் நிறுவனத்தின் மாக்கின்டோஷ் வகை கணினிகளுக்கான வரைகலை பயனர் இடைமுகத்தை அடிப்படையாகக் கொண்ட இயக்குதள தொடர் ஆகும். மாக்கின்டோசு பயனர் பட்டறிவே வரைகலை பயனர் இடைமுகத்தை பரவலாக்கியதாக பாராட்டப்படுகிறது. 1984ஆம் ஆண்டு மாக்கின்டோசுகளில் இது கணினியுடன் முற்றிலும் ஒருங்கிணைக்கப்பட்டு **சிஸ்டம்** மென்பொருள் என அழைக்கப்பட்டு வந்தது.  
## கருவுறல்
துவக்கத்திலிருந்தே ஆப்பிள் நிறுவனம் தனது கொள்கையளவிலேயே பயனர்கள் இயக்குதளத்தைக் குறித்த எந்த அறிவுமின்றி கணினியை பயன்படுத்தக் கூடியதாக தனது இயக்குதளம் இருக்க வேண்டும் என்பதில் தீவிரமாக இருந்தது. பிற இயக்குதளங்களில் அவற்றின் செயல்பாடு குறித்த ஆழ்ந்த அறிவு வேண்டியப் பணிகள் மாக்கின்டோசுகளில் சுட்டியின் உள்ளுணர்வான சைகைகளாலும் வரைகலை கட்டுப்பாட்டு தட்டிகளாலும் நிறைவேற்றப்பட்டன. பயனரின் பயன்பாடு இனிமையாக அமைவதும் எளிதாக கற்கவியல்வதும் நோக்கமாக இருந்தது. இதனால் சந்தையிலிருந்த பிற மென்பொருட்களை விட வேறானதாக காட்ட முயன்றது. போட்டி மென்பொருளாக இருந்த மைக்ரோசாப்ட் டாஸ் இயக்குதளம் நுட்பவழியே மிகவும் கடினமாக இருந்தது.  

இயக்குதளத்தின் கருனி ஓர் ரோமில் சேமிக்கப்பட்டிருந்தது; மேம்படுத்தல்கள் கட்டணமின்றி பயனர்களுக்கு நெகிழ் வட்டு மூலமாக ஆப்பிள் முகவர்கள் வழங்கி வந்தனர். இதனால் இயக்குதள மேம்படுத்தல்கள் பயனர்களின் குறைந்த ஈடுபாட்டுடன் நிறைவேற்ற முடிந்தது. இதுவும் போட்டி மென்பொருள்களின் மேம்படுத்தல் முறைமைகளை விட எளிதாக அமைந்திருந்தது. சிஸ்டம் 7.5 முதலாக ஆப்பிள் இம்முறையை கைவிட்டு மேம்பாட்டு மென்பொருட்களை தனி வருமானம் ஈட்டும் வழியாக மாற்றிக் கொண்டது.  

## பதிப்புகள்

- 10.0: சீட்டா (Cheetah)
- 10.1: பூமா (Puma)
- 10.2: ஜகுஆர் (Jaguar)
- 10.3: பாந்தர் (Panther)
- 10.4: டைகர் (Tiger)
- 10.5: லேபெர்ட் (Leopard)
- 10.6: ஸ்நொ லேபெர்ட் (Snow Leopard)
- 10.7: லயன் (Lion)
- 10.8: மவுண்டன் லயன் (Mountain Lion)
- 10.9: மாவரிக்சு (Mavericks)
- 10.10 (Yosemite)
- 10.11 (El Capitan)
- 10.12 (Sierra)
- 10.13 (High Sierra)
- 10.14 (Mojave)
- 10.15 (Catalina)
- 11.0 (Big Sur)
# சிஎன்என்-ஐபிஎன்



**கம்பிவட செய்தி வலையமைப்பு - இந்திய ஒளிபரப்பு வலையமைப்பு** (*Cable News Network-Indian Broadcasting Network*) அல்லது **சிஎன்என்-ஐபிஎன்** (*CNN-IBN*) ஒரு ஆங்கில மொழி இந்திய செய்தித் தொலைக்காட்சி. இந்த நிறுவனத்தின் பங்குதாரரகள் குளோபல் பிராட்காஸ்ட் நியூஸ் மற்றும் இந்தியாவில் உள்ள டர்னர் இன்டர்நேஷனல் (டர்னர் டைம் வார்னர் நிறுவனத்தின் துணை நிறுவனம்). ராஜ்தீப் சர்தேசாய் இந்நிறுவனத்தின் தலைமை பதிப்பாசிரியர். இந்திய நிறுவனமான குளோபல் பிராட்காஸ்ட் நியூஸ் இந்த தொலைக்காட்சியை முழுவதுமாக நடத்துகிறது, எனினும் சிஎன்என் நிறுவனத்தின் வர்த்தகப் பெயரை உபயோகிக்கிறது. இதற்காக 26% பங்குகளை டைம் வார்னர் நிறுவனத்திற்கு கொடுத்துள்ளது.
# கிரீட்



**கிரீட் ** (*Crete*, ) கிரேக்கத் தீவுகளில் பெரியதும் மிகுந்த மக்கள்தொகை கொண்டதுமான தீவு ஆகும். மேலும் நடுநிலக் கடலில் உள்ள தீவுகளில் ஐந்தாவது பெரியத் தீவாகவும் விளங்குகிறது. கிரீசின் பதின்மூன்று நிர்வாக வலயங்களில் ஒன்றாக விளங்குகிறது. கிரீசின் பண்பாட்டு பாரம்பர்யத்திலும் பொருளாதாரத்திலும் குறிப்பிடத்தக்க பங்கு வகிக்கிறது. தன் அடையாளப் பண்பாட்டுக்கூறுகளாக கிரீட்டிய வழக்குமொழி, கவிதை மற்றும் இசை வடிவங்களைக் கொண்டுள்ளது. ( காலங்களில் ஐரோப்பாவில் முதல் அரண்மனைகளைக் கட்டிய, பழமையான *உயர் பண்பாட்டு* நாகரிகமான மினோவன் நாகரிகத்தின் மையமாக இருந்தது.
# மரப்பாச்சி பொம்மைகள்


**மரப்பாச்சி பொம்மைகள்** (Marapachi Dolls) என்பன தென்னிந்தியாவில் நவராத்திரி பண்டிகையின் போது கொலுவில் வைக்கப்படும் மரப்பொம்மைகள் ஆகும். இவை குறிப்பாக செஞ்சந்தன மரம், முள்ளிலவு மரம், ஊசியிலை மரம் போன்றவற்றால் செய்யப்படும் பாரம்பரிய பொம்மைகள் ஆகும். இவை  பொதுவாக ஆண் மற்றும் பெண் நிர்வாண வடிவில் ஜோடிகளாக செய்யப்பட்ட பொம்மைகள் ஆகும். இந்த இணை பொம்மைகள் நவராத்திரி கொலுவின்போது அலங்கரித்து வைக்கப்படும். இவை சிறப்பாக செதுக்கப்படும் இடங்களில் திருப்பதியும் ஒன்றாகும். திருப்பதியில் இந்த பொம்மைகள் ஏழுமலையானையும் அவரது துணைவியாரையும் பிரதிநிதித்துவம் செய்வதாகக் கூறப்படுகிறது. இவை கொண்டப்பள்ளியில் ராஜா ராணி பொம்மையாகவும் செய்யப்பட்டு தவறாமல் கொலுவில் வைக்கப்படுகின்றன.  

மரப்பாச்சி பொம்மைகள் பாரம்பரியமாக தாயிடமிருந்து மகளுக்கு சீதனமாக வழங்கப்பட்டு, அதைக்கொண்டு மகள் தன் வீட்டில் பொம்மை கொலு வைப்பது வழக்கம். தென்னிந்தியாவில் பின்பற்றப்படும் ஒரு குறிப்பிட்ட பழக்கமானது, புதிதாக திருமணமான தம்பதிகள் தங்கள் குழந்தைகளுக்கு விளையாடுவதற்கு மராபாச்சி பொம்மைகளை பரிசாக அளிப்பதாகும்.  
குழந்தைகளுக்கு பரிசாக அளிக்கப்படும் செஞ்சந்தன மரத்தால் செய்யப்பட்ட மரப்பாச்சி பொம்மைகள் மருத்துவ தன்மையுடன் விளங்குவதாக கருதப்படுகின்றன. குழந்தைகள் அவற்றை வாயில் வைத்து சப்பும்போது அதன் மருத்துவ குணங்கள் உடலுக்கு நன்மை செய்வதாக நம்புகின்றனர்.
# மத்தாடு

**மத்தாடு** என்பது சிறுமியர் ஆடும் விளையாட்டுகளில் ஒன்று.  

தயிர் கடையும்போது மத்து வலப்புறமும் இடப்புறமும் சுழலும். பருப்புக் கடையும்போதும், கீரைக் கடையும்போதும் மத்து சட்டிக்குள் வட்டமிடும். இப்படி மத்து சுழல்வது போலச் சுழன்றாடுவது மத்தாடு விளையாட்டு.  

சிறுமியர் வட்டமாக நின்று தோளைப் புடைத்துக்கொண்டு மத்தைப் போலச் சுழன்றாடி வருவர்; பாட்டுப் பாடிக்கொண்டு விளையாடுவர். சங்ககாலத்தில் இதுபோலப் பெரியவர்கள் ஆடுவதைத் துணங்கை என்றனர்.  

;இக்காலச் சிறுமியர் பாடல்  
:சோளச் சோளக் காட்டிலே  
:சோளம் அடிக்கிற வீட்டிலே  
:பந்தடி பந்தடி மீனாளே  
:பதக்குச் சோளம் நான் தாரேன்  
:சின்னச் சின்ன மூக்குத்தி  
:சித்தப்பா போட்ட மூக்குத்தி  
:அத்தை போட்ட மூக்குத்தி  
:அரைப்பணத்து மூக்குத்தி  
:கல்யாண வாசலிலே  
:கண்டெடுத்த மூக்குத்தி  
:சீமந்த வாசலிலே  
:தேடித் தந்த மூக்குத்தி  
இப்படியெல்லாம் பாட்டு நீளும்.
# மதிலொட்டி

**மதிலொட்டி** சிறுவர் விளையாட்டுகளில் ஒன்று.  

இது உல்லாச விளையாட்டு. இதில் வெற்றியோ தோல்வியோ இல்லை. இந்த வேடிக்கை விளையாட்டை சிறுவர்கள் விளையாடும்போது பெரியவர்கள் விரும்பிப் பார்த்து மகிழ்வர்.  

## ஆடும் முறை
விளையாடும் சிறுவர்கள் இரண்டு அணிகளாகப் பிரிவர். ஆள்மேல் ஏறினால் தாங்கக்கூடிய இணையான நிலையினர் மாறி மாறி இரு அணிகளிலும் இடம் பெறுவர். முதலில் ஒரு அணியிலுள்ள வலிமையானவர் ஒரு சுவரை (மதிலை) ஊன்றிப் பிடித்துக்கொண்டு நிற்பார். பின்னர் அடுத்த வலிமையாளர் அவரது இடுப்பைப் பிடித்துக்கொண்டு நிற்பார். அந்த அணியிலுள்ள மற்றவர்கள் ஆள்தாங்கும் வலிமை வரிசையில் முன்னுள்ளவர் இடுப்பைப் பிடித்துக்கொண்டு நிற்பர்.  
இவ்வாறு ஆள் தாங்குவோர் தொடர் அமையும்.  

அடுத்த அணியினர் அந்த அணியினர் முதுகில் ஏறிச் சென்று முதலாமவர் சுவரைப் பற்றி நிற்க அவரது அணியிலுள்ள ஏனையோர் அடுத்தவர் அடுத்தவர் முதுகில் தன் முன்னே உள்ள தன் அணியினரின் இடுப்பைப் பிடித்துக்கொண்டு நிற்பர். எல்லாரும் எல்லார்மீதும் ஏறி நின்றதும் ஆள் தாங்கும் அணியினர் தம் உடலை மெதுவாக ஆட்டுவர். மேலே நிற்பவர் யாரும் விழாவிட்டால் சற்று வேகமாக ஆட்டுவர். இப்படி ஒருவர் விழும்வரை ஆட்டுவர். ஒருவர் விழுந்தால் அனைவரும் விழ நேரும். அல்லது தொடர் அறுபடும். எது நிகழ்ந்தாலும் அடுத்த ஆட்டம் தொடங்கும். அடுத்த ஆட்டத்தில் ஆள்தாங்கும் அணி ஆளேறும் அணியாக மாறும்.
# மந்தி ஓட்டம்

**மந்தி ஓட்டம்** சிறுவர் விளையாட்டுகளில் ஒன்று.  

மந்திக் குரங்கால் முழங்காலை நேராக நிமிர்த்த முடியாது. சிறுவர் தம் கால்களை நிமிர்த்த முடியாதவாறு பிணைத்துக்கொண்டு ஓடுவது மந்தி ஓட்டம். முதலில் நாக்குந்தலாகக் குந்தித் தம் இரு கைகளையும் தம் இரு கால்களுக்கு இடையில் விட்டு வெளிப்புறமாக எடுத்து முன்புறம் கோத்துக்கொண்டு அமர்வர். இப்படி அமர்ந்துகொண்டு தத்தும்போது முழங்கால்களை நிமிர்த்த முடியாது. பள்ளிகளில் இது போட்டி விளையாட்டாக நடத்தப்படுவது உண்டு. யார் முதலில் இவ்வாறு தத்தியோடி உத்திக் கோட்டைத் தொடுகிறாரோ அவருக்கு முதலிட வெற்றி.
# மந்திக் குஞ்சு

**மந்திக்குஞ்சு** சிறுவர் விளையாடும் விளையாட்டுகளில் ஒன்று.  

## விளையாடும் முறை
இது மந்தி ஓட்டம் போலவே ஆனால் இரு அணிகளாகப் பிரிந்து விளையாடப்படும்.  

ஒவ்வொரு அணியிலும் ஒருவர் மந்திக்குஞ்சு. அந்தக் குஞ்சு ஒரு உத்திக்கோட்டிலிருந்து மற்றொரு உத்திக்கோட்டுக்குச் சென்று தொடவேண்டும். எந்தக் குஞ்சு முதலில் உத்திக்கோட்டைத் தொடுகிறதோ அந்த அணி வெற்றி பெற்றதாய்க் கருதப்படும்.  

மந்திக்குஞ்சை எதிர் அணியினர் தொடுவர். குஞ்சு அணி தன் குஞ்சை எதிர் அணி தொட விடாமல் பாதுகாக்கும். தன் குஞ்சைப் பாதுகாப்பதிலும், எதிரணிக் குஞ்சைத் தொடுவதிலும் அணிகள் போட்டியிடுவது சுவையாக இருக்கும்.
# உலங்கு வானூர்தி நிலையங்கள் உள்ள நாடுகளின் பட்டியல்

சி.ஐ.ஏ உலக தகவல்புத்தகத்தின் படி தொகுக்கப்பட்ட உலங்கு வானூர்தி நிலையங்களின் எண்ணிக்கை அடிப்படியிலான நாடுகளின் பட்டியல்  

| *உலகம்* | 3,825 | 34,395 |
| --- | --- | --- |
| 11 |  |  |
| 1 |  |  |
| 2 |  |  |
| 53 |  |  |
| 2 |  |  |
| 1 | 2100 |  |
| 1 |  |  |
| 1 |  |  |
| 1 |  |  |
| 1 |  |  |
| 1 |  |  |
| 1 |  |  |
| 5 |  |  |
| 13 | 1255 |  |
| 3 |  |  |
| 3 |  |  |
| 6 |  |  |
| 1 |  |  |
| 1 |  |  |
| 12 | 2350 |  |
| 48 | 160 |  |
| 2 |  |  |
| 1 |  |  |
| 9 |  |  |
| 1 |  |  |
| 2 |  |  |
| 6 |  |  |
| 1 |  |  |
| 1 |  |  |
| 1 |  |  |
| 99 | 6860 |  |
| 1 | 750 |  |
| 1 |  |  |
| 1 |  |  |
| 3 |  |  |
| 25 | 672 |  |
| 9 |  |  |
| 9 |  |  |
| 5 |  |  |
| 40 | 247 |  |
| 64 |  |  |
| 19 |  |  |
| 21 |  |  |
| 3 |  |  |
| 6 |  |  |
| 15 | 940 |  |
| 1 |  |  |
| 3 |  |  |
| 22 |  |  |
| 510 |  |  |
| 2 |  |  |
| 4 |  |  |
| 2 |  |  |
| 1 |  |  |
| 2 |  |  |
| 3 |  |  |
| 1 | 343 |  |
| 1 |  |  |
| 1 |  |  |
| 1 |  |  |
| 1 |  |  |
| 1 |  |  |
| 8 |  |  |
| 27 | 750 |  |
| 4 |  |  |
| 1 |  |  |
| 1 |  |  |
| 3 |  |  |
| 20 |  |  |
| 3 |  |  |
| 2 |  |  |
| 1 |  |  |
| 2 |  |  |
| 7 |  |  |
| 1 |  |  |
| 3 |  |  |
| 50 |  |  |
| 9 |  |  |
| 2 |  |  |
| 2 |  |  |
| 1 |  |  |
| 3 |  |  |
| 1 | 577 |  |
| 9 |  |  |
| ஸ்பார்ட்லி தீவுகள் | 3 |  |
| 5 |  |  |
| Svalbard | 1 |  |
| 2 |  |  |
| 1 |  |  |
| 7 |  |  |
| 30 |  |  |
| 4 |  |  |
| 8 |  |  |
| 20 |  |  |
| 1 |  |  |
| 7 |  |  |
| 5 |  |  |
| 11 | 1,100 |  |
| 2,575 | 14,296 |  |
| 4 |  |  |
| 1 | } |  |
# த வேர்ல்டு ஃபக்ட்புக்



**த வேர்ல்டு ஃபக்ட்புக்** (*The World Factbook*, ஐ.அஸ்.அஸ்.என். ) அல்லது **சி.ஐ.ஏ. உலகத் தகவல் புத்தகம்** என்பது ஐக்கிய அமெரிக்காவின் நடுவண் ஒற்று முகமையின் மூலம் ஆண்டுதோறும் வெளியிடப்படும் ஒரு தொகுப்புப் புத்தகமாகும். இதன் அச்சுப் பிரதிகள் தேசிய தொழில்நுட்ப தகவல் சேவை(அமெரிக்க) மற்றும் அரசு அச்சு அலுவலகத்திலும்(அமெரிக்க) கிடைக்கிறது. மேலும் ஸ்கைஹார்ஸ் போன்ற இதர பதிப்பக நிறுவனங்களிலும் கிடைக்கிறது. பயனர்கள் எளிதில் தரவிறக்கிப் பயன்படுத்த இணையத்திலும் இதன் மென்பிரதி கிடைக்கிறது. இப்புத்தகம் பொதுவாக மக்கள் வகைப்பாடு, புவியியல், தகவல்தொடர்பியல், அரசாங்கம், பொருளியல், மற்றும் அமெரிக்கா உட்பட இராணுவம் பற்றிய தகவல்களைக் கொண்டிருக்கிறது. ஐக்கிய அமெரிக்க அரசின் தேவைகளுக்காக தகுந்த முறையில் இந்த தகவல்களைத் திரட்டப்பட்டு காப்புரிமையின்றி பொதுக் களத்தில் வைக்கப்படுகிறது. தற்போது இரண்டு வாரத்திற்குவொரு முறை இணையதளம் புதுப்பிக்கப்படுகிறது.  

## பதிப்புரிமை
பொதுக் களத்தில் வைக்கப்பட்டுள்ளதால், இப்புத்தகத்திற்கு பதிப்புரிமை இல்லை. அதனால் இதன் தகவல்களை யாரும் பயன்படுத்தவோ, மேம்படுத்தி பயன்படுத்தையோ தடையில்லை. இருந்தாலும் இப்புத்தகத்தின் பெயரை மேற்கோளில் சுட்டிக்காட்ட விரும்புகிறது. 1949 நடுவண் ஒற்று முகமை சட்டப்படி, இதன் உத்தியோகப்பூர்வ முத்திரையை அனுமதியின்றி பயன்படுத்தக் கூடாது.  

## பன்னாட்டுத் தரப்புத்தக எண்கள்
பன்னாட்டுத் தரப்புத்தக எண் பட்டியல்கள்  

; அரசு பதிப்புகள்:  
- 2000:
- 2001:
- 2002:
- 2003:
- 2004:
- 2005:
- 2006:
- 2007:
- 2008:
- 2009:
- 2010:

; பொடொமக்(Potomac) மறுபதிப்புகள்:  
- 2000 (1999):
- 2001 (2000):
- 2002 (2001):
- 2003 (2002):
- 2004 (2003):
- 2005 (2004):
- 2006 (2005):
- 2007 (2006):
- 2008 (2007):
- 2009 (2008):
- 2010 (2009):
- 2011 (2010):

; ஸ்கைஹார்ஸ் பதிப்பகத்தின் மறுபதிப்புகள்:  
- 2008 (2007):
- 2009 (2008):
- 2010 (2009):
- 2011 (2010):
# பக்தி நாதம்



**பக்தி நாதம்** என்பது தமிழகத்திலிருந்து தமிழில் வெளிவரும் ஒரு ஆன்மீக மாத இதழ் ஆகும். இது அச்சு வடிவத்திலும் இணையத்தில் மின் இதழாகவும் படிக்கக் கிடைக்கின்றது. **பக்தி நாதத்தின்** ஆசிரியராக கவிஞர். கார்த்திகை மைந்தன் செயல்படுகிறார்.  

## உள்ளடக்கம்
பக்தி நாதம் இதழில் ஆன்மீகச் செய்திகள், ஜோதிடம், இந்து மதப் பண்பாடுகள் மற்றும் கலாச்சாரக் கட்டுரைகள் முதலானவை வெளிவருகிறது. இந்த ஆன்மீக இதழ், தகவல்களை அளிக்கும் இதழாக இருப்பதோடு கற்றும் தருகிறது. சுயமாக ஜாதகம் கணிக்க, பஞ்சாங்கம் பார்க்க கற்றுக் கொள்ள உதவும் வகையில் கட்டுரைகள் வெளியிடப்படுகின்றன. ஆன்மீக தலங்களின் வரலாற்றுப் பின்னணி மற்றும் அறிவியல் பின்புலங்களை அறிந்து கொள்ள உதவும் கட்டுரைகள் வெளியிடப்படுகின்றன.  

## வெளியிணைப்புகள்
பக்திநாதம்
# உரியம்



**உரியம்** (phloem) என்பது கலன்றாவரங்களில் சுக்குறோசு முதலான போசணைப் பதார்த்தங்களைக் கொண்டுசெல்லும் உயிருள்ள கலன்கள் ஆகும்., உரியத்தின் மூலம் ஒளித்தொகுப்பின் மூலம் தயாரிக்கப்பட்ட கரையக் கூடிய சேதனப் போசணைக் கூறுகளே கொண்டுசெல்லப்படுகின்றன.  

## கட்டமைப்பு

உரியம் ஒரு கூட்டு இழையமாகும். இது கடத்தலில் முக்கிய இடம்பெறும் நெய்யரிக்குழாய், நெய்யரித்தட்டு, மற்றும் உரிய புடைக்கலவிழையத்துடன், அதிலிருந்து விசேடப்படுத்தப்பட்ட கடத்தல் இழையத்திற்கு ஆதாரத்தை வழங்கும் தோழமைக் கலங்கள், கடத்தல் தொழிலுடன் மேலதிகமாக தாவரத்திற்கு ஆதாரத்தை வழங்கக்கூடிய வல்லருக்கலவிழையத்தினாலான உரிய நார்கள் என்பவற்றைக் கொண்டு காணப்படும்.  

- **நெய்யரிக்குழாய்களும் நெய்யரித்தட்டுக்களும்**: இவையே முக்கியமான கடத்தல் தொழிலைச் செய்கின்றன. ஒளிச்சேர்க்கை<nowiki/>யினால் இலைகளில் தொகுக்கப்படும் சுக்குரோசு போன்ற போசணைப் பொருட்களை தாவரத்தின் ஏனைய பகுதிகளுக்குக் கடத்தும். இவற்றின் உயிரணு<nowiki/>க்களின் முடிவில் துளைகள் காணப்படும்
# மினோவன் நாகரிகம்


**மினோவன் நாகரிகம் ** (Minoan civilization) கிரீட் தீவில் வளர்ந்தோங்கிய வெண்கலக் காலத்திய நாகரிகம் ஆகும். இது கிறிஸ்து பிறப்பிற்கு முந்தைய 27ஆம் நூற்றாண்டிலிருந்து 15ஆம் நூற்றாண்டு வரை தழைத்தோங்கியிருந்தது. இருபதாம் நூற்றாண்டின் துவக்கத்தில் பிரித்தானிய அகழ்வாராய்ச்சியாளர் ஆர்தர் ஈவான்சு இதைக் கண்டறிந்து வெளிப்படுத்தினார். புகழ்பெற்ற வரலாற்று ஆசிரியர் வில் துராண்ட் தமது வரலாற்று நூல் *த ஸ்டோரி ஆஃப் சிவிலைசேசன்*, பாகம் இரண்டில் குறிப்பிடுகையில் ஐரோப்பிய சங்கிலியில் இதுவே முதல் தொடுப்பு எனக் குறிப்பிட்டுள்ளார். கிரீட்டின் முதல் குடியேற்றம் கி.மு 128,000 இலேயே, மத்திய கற்காலத்தில், ஏற்பட்டிருக்கலாம் என மதிப்பிடப்படுகிறது. இருப்பினும், கி.மு 5000 ஆண்டுக்குப் பின்னரே மேம்பட்ட வேளாண்மைக்கான அறிகுறிகள் காணப்படுகின்றன.  

## வரலாறு

புதிய கற்காலத்தைச் சேர்ந்த மினோவன் நாகரிகமானது கி.மு.7000 ஆம் ஆண்டளவிலேயே இருந்துள்ளதற்குச் சான்றுகள் உள்ளன. இந்த நாகரிகத்தில் விவசாயம் மெஸ்ஸர சமவெளியில் மேற்கொள்ளப்பட்டது.  

கிரீட்டில் வெண்கலக் காலம் கி.மு.2700 ஆம் ஆண்டளவிலேயே ஆரம்பமானது. கிறிஸ்துவிற்கு முன் மூன்றாவது நூற்றாண்டு காலப்பகுதியில் இத்தீவுகளில் இருந்த சில பிரதேசங்கள் வர்த்தகம் மற்றும் கைத்தொழிலின் மத்திய நிலையங்களாக மாறின. இது தொடர்ந்து தலைமை நடவடிக்கைகளில் பயிற்சி பெற்று, தங்கள் செல்வாக்கை விரிவுபடுத்த உயர் வகுப்பினருக்கு உதவியது. ஆரம்ப வெண்கலக் காலத்தில் (கி.மு.3500 முதல் கி.மு.2600 வரை) இருந்து கிரீட் மீது மினோன் நாகரிக மக்கள் பெருந்தன்மையையும் வாக்குறுதியையும் காட்டினர்.  

## கலை

மினோவன் நாகரிகத்தைச் சேர்ந்த கலைப்படைப்புக்கள் ஹெரக்லியோன் அருங்காட்சியகத்தில் காட்சிக்கு உள்ளன. பல படைப்புக்கள் அழிந்துபோன போதிலும் மட்பாண்டங்கள், சுதை ஓவியங்களால் அலங்கரிக்கப்பட்ட இடங்கள், கல்லாலான சிற்பங்கள், முத்திரைக் கற்கள் என்பன இன்றும் இருக்கின்றன.  

### மண்பாண்டக் கைத்தொழில்

ஆரம்ப மினோவன் நாகரிகத்தில் பீங்கான்கள் சுருள்கள், முக்கோணங்கள், வளைந்த கோடுகள், சிலுவைகள், மீன்முள் பொன்ற கருப்பொருள்களிலேயே அமைந்திருந்தன. மத்திய மினோவன் நாகரிக காலத்தில் மீன், கணவாய், பறவைகள், மற்றும் அல்லிகள் போன்ற இயற்கைப் பொருட்களைப் பிரதிபலிக்கும் வடிவமைப்புக்கள் உருவாக்கப்பட்டன. மினோவன் நாகரிகத்தின் இறுதிக் காலப்பகுதிகளில் கணித ரீதியான படைப்புக்களும் உருவாக்கப்பட்டன.  

## சமயம்

மினோவன் நாகரிக மக்கள் முதன்மையாகப் பெண் தெய்வங்களையே வழிபட்டனர். இது தாய்வழிச் சமயம் எனப்பட்டது.
# ஸ்ரீ சாமராஜேந்திர விலங்கியல் தோட்டம்


**ஸ்ரீ சாமராஜேந்திர விலங்கியல் தோட்டம்** (*Sri Chamarajendra Zoological Gardens*) என்றழைக்கப்படும் **மைசூர் மிருகக்காட்சிசாலை** (*Mysore Zoo*) மைசூர் அரண்மனைக்கு அருகே அமைந்துள்ளது.  

## வரலாறு
இத்தோட்டம் 1892ல் 10 ஏக்கர் பரப்பளவில் "அரண்மனை மிருகக்காட்சிசாலை" என்ற பெயரில் துவங்கப்பட்டது.  
}}
# பட்டுவளர்ச்சித்துறை பட்டுமலர்


**பட்டுவளர்ச்சித்துறை பட்டுமலர்** என்பது தமிழ்நாடுஅரசு பட்டு வளர்ச்சித்துறையினரால் வெளியிடப்படும் வேளாண்அறிவியல் தமிழ் திங்களிதழ். இதில் பட்டுப்புழு வளர்ப்பு சார்ந்த பல தகவல்கள், செய்திகள், தொழில் நுட்பங்கள், சந்தை நிலவரம், நிகழ்வுகள் குறித்த விபரங்கள் பயனுள்ள வகையில் விரிவாக குறிப்பிடப்பட்டுள்ளன.  
இதன் பதிப்பை இந்த இணையதளத்திலும் காணலாம்.  

## வெளி இணைப்பு
- பட்டுமலர்
# வஸ்தோக் ஏரி



**வஸ்தோக் ஏரி** (*Lake Vostok*, , "கிழக்கு ஏரி") என்பது அண்டார்க்டிக்காவின் மேற்பரப்புக்குக் கிட்டவாக கண்டுபிடிக்கப்பட்டுள்ள 140 இற்கும் அதிகமான பனியாற்றடி ஏரிகளில் மிகப் பெரியதாகும். இதன் மேலுள்ள பனி கிட்டத்தட்ட 400,000 ஆண்டுகளாக இருந்தாலும், ஏரியில் உள்ள நீர் 15 முதல் 25 மில்லியன் ஆண்டுகளாகத் தனிமைப்படுத்தப்பட்டிருக்கலாம் எனக் கருதப்படுகிறது.  

வஸ்தோக் ஏரி கிழக்கு அண்டார்க்டிக் பனிக்கட்டிப் படலத்தில் தெற்குக் குளிர் முனையில் உருசியாவின் வஸ்தோக் நிலையத்தின் கீழே அமைந்துள்ளது. இந்த நன்னீர் ஏரியின் மேற்பரப்பு பனிக்கட்டி மேற்பரப்பின் கீழே கிட்டத்தட்ட 4,000 மீட்டர்கள் (கடல் மட்டத்திற்குக் கீழே கிட்டத்தட்ட 500 மீ) ஆழத்தில் உள்ளது.  

உருசியாவின் ஆய்வாளர் குழு ஒன்று 2012 பெப்ரவரி 5 ஆம் நாள் பனி மேற்பரப்பைத் துளைத்து 3,768 மீ (12,400 அடி) நீள பனித்துளையை உருவாக்கி, வஸ்தோக் ஏரியின் மேற்பரப்பை எட்டியுள்ளதாக அறிவித்துள்ளனர். வஸ்தோக் ஏரியின் நன்னீரின் மாதிரிகளை 2012 ஆம் ஆண்டின் இறுதியில் அண்டார்க்டிக் கோடைக் காலம் ஆரம்பத்திலேயே சேகரிக்க முடியும் என நம்பப்படுகிறது. அதே வேளையில், ஏரியில் இருந்து நன்னீர் மாதிரிகளைச் சேகரிக்க தானியங்கி ஒன்றைக் கீழே அனுப்பவும் உருசியர்கள் தீர்மானித்துள்ளார்கள். பனிக்கட்டியின் கீழே உள்ள சூழ்மண்டலம் பல மில்லியன் ஆண்டுகளாக தனிமைப் படுத்தப்பட்டிருப்பதால் ஏரியின் நீர்ப்பகுதியில் வழக்கத்திற்கு மாறான உயிரினங்கள் அங்கு வாழலாம் எனவும் நம்பப்படுகிறது.
# பேசிக் (நிரல் மொழி)

***பேசிக் *** (BASIC) துவக்கத்தில் உருவாக்கப்பட்ட நிரல் மொழிகளில் ஒன்றாகும். தட்டச்சுக் கருவியை உள்ளடக்கிய கன்சோல் இரக கணினிகளில் முதன்முதலாக நிரல் மொழியாக பயன்படுத்தப்பட்டது. *பேசிக்* என்பது **B**eginner's **A**ll-purpose **S**ymbolic **I**nstruction **C**ode என்ற ஆங்கில சொற்றொடரின் முதல் எழுத்துக்களைக் கொண்டு அமைக்கப்பட்ட சுருக்கச் சொல்லாகும்.  
## வரலாறு
இதனை 1963ஆம் ஆண்டில் ஜான் கெமெனியும் தாமஸ் குர்ட்சும் கீழ்கண்ட எட்டு கொள்கைகளை பின்பற்றுமாறு வடிவமைத்தனர்:  
1. புதியவர்களுக்கும் எளிதாக இருக்க வேண்டும்.
1. பொதுப்பயன் நிரல் மொழியாக இருக்க வேண்டும்.
1. பட்டறிவுபெற்ற நிரலாளர்களுக்கு கூடுதல் சிறப்புக்கூறுகளை சேர்க்கக் கூடுமானதாக இருக்க வேண்டும்.
1. ஊடாட வல்லதாக இருக்க வேண்டும்.
1. தெளிவான தோழமையான பிழை சுட்டும் செய்திகள்
1. சிறிய கணினிநிரல்களுக்கு விரைவான முடிவுகள்
1. கணினி வன்பொருள் குறித்த எந்த அறிவும் தேவைப்படாதிருத்தல்
1. பயனர் இயக்குதளத்தை தொகுப்பதை தடுப்பது.

இதனை உருவாக்கியோர் நிரலாளர்கள் தங்கள் மொழியை பயன்படுத்த ஆர்வம் கொள்வதற்காக இதற்கான நிரல்மொழிமாற்றியை இலவசமாக வழங்கினர். இதனை அடுத்து பெருமளவில் பல நிரல்மொழிமாற்றிகள் உருவாக்கப்பட்டன.  
## மேற்கோள்
# நுஸ்லி வாடியா


**நஸ்லி வாடியா** (*Nusli Wadia*) ஒரு இந்தியத் தொழிலதிபர். பாம்பே டையிங், பிரிட்டானியா இண்டஸ்ட்ரியஸ் ஆகிய குழுமங்களின் தலைவரான நஸ்லி வாடியா பார்சி சமூகத்தைச் சேர்ந்த நெவில் வாடியா மற்றும் டினா வாடியா என்ற இணையரின் மகன் ஆவார். பாகிஸ்தானின் தலைவரான முகமது அலி ஜின்னா, இவருடைய தாய் வழி பாட்டனார் ஆவார்.  

டாடா கெமிக்கல்ஸ், டாடா ஸ்டீல், டாடா மோட்டார்ஸ் ஆகிய குழுமங்களின் இயக்குநராகவும் உள்ளார்.  

நஸ்லி வாடியா பாரதிய ஜனதா கட்சியின் அடல் பிஹாரி வாஜ்பாய் மற்றும் லால் கிருஷ்ண அத்வானியின் நெருங்கிய நண்பர் ஆவார்.  

## சான்றாவணம்
# மரக்குரங்கு (விளையாட்டு)

**மரக்குரங்கு** சிறுவர் விளையாட்டுகளில் ஒன்று.  

## ஆடும் முறை
பட்டவர் மரத்தடியில் போட்டுள்ள வட்டத்துக்குள் நிற்பார். மற்றவர் மரத்தில் ஏறிக்கொள்வர். மரத்தில் இருப்பவர் ஒவ்வொருவராக 'வா' என்று கூறுவர். எல்லாரும் சொன்னதும் பட்டவர் மரத்தில் ஏறித் தொடவேண்டும். மரத்திலிருந்து குதித்து வட்டத்துக்குள் வந்துவிட்டால் தொடக்கூடாது.  

ஏறி விளையாடும் மரக்கிளைகள்
# அப்பொலோனியசின் தேற்றம்


வடிவவியலில், **அப்பொலோனியசின் தேற்றம்** என்பது ஒரு முக்கோணத்தின் பக்க நடுக்கோட்டின் நீளத்துக்கும், அம் முக்கோணத்தின் பக்கங்களுக்கும் இடையே உள்ள நீளத் தொடர்பைக் கூறும் ஓர் உண்மை. குறிப்பாக, *ABC* என்பதை ஒரு முக்கோணமாகக் கொண்டால், அதன் ஒரு பக்க நடுக்கோட்டை *AD* என்று குறித்தால், இத்தேற்றம் கூறும் உண்மை:  
:<math>AB^2 + AC^2 = 2(AD^2+BD^2)\,</math> என்பதாகும்.  
இது இசுட்டூவர்ட்டுத் தேற்றத்தின் ஒரு தனிக்கிளை வகை ஆகும். இம்முக்கோணம், இருசமபக்க முக்கோணமாக இருந்தால், இத்தேற்றம் பித்தேகோரசின் தேற்றமாக மாறுகின்றது. ஏனெனில் நடுக்கோடு செங்குத்துக் கோடு ஆகிவிடும். ஓர் இணை நாற்கரத்தின் மூலைவிட்டங்கள் ஒன்றை ஒன்று சமமாக வெட்டும் என்பதால், இத் தேற்றமானது, இணை நாற்கரத்தின் விதிக்கு ஈடாகின்றது.  

இத்தேற்றத்தின் பெயர் கிரேக்க நாட்டின் பெர்கா (Perga) என்னும் இடத்தில் இருந்து வந்த அப்பொலோனியசு என்பவரின் பெயரால் அறியப்படுகின்றது.  

## நிறுவல்

இந்தத் தேற்றத்தை இசுட்டுவர்டு தேற்றத்தின் தனிக்கூறுகளின் ஒன்றாக நிறுவமுடியும், அல்லது திசையன்களைக் கொண்டு நிறுவமுடியும் (காண்க: இணை நாற்கரத்தின் விதி). அடுத்து வருவது, அப்படியான அடிப்படையில் இல்லாமல் கோசைன் விதியைக் கொண்டு நிறுவுவது ஆகும்  

ஒரு முக்கோணத்தின் மூன்று பக்கங்களாக *a*, *b*, *c* என்பன இருக்கட்டும். அதன் *a* என்னும் பக்கத்தின் நடுப்புள்ளிக்கு வரையும் நடுக்கோடு *d* என்பதாக இருக்கட்டும். அடுத்து, *m* என்பது நடுக்கோட்டால் சமமாக பிரிக்கப்பட்ட *a* என்பதின் நீளமாகட்டும். எனவே *m* என்பது *a* யின் சரிபாதி ஆகும். பக்கம் *a*வுக்கும் *d* யுக்கும் இடையே உள்ள ஒரு பக்கக் கோணம் θ ("தீட்டா") என்றும், மறுபக்கக் கோணம் θ′ என்றுமாக இருக்கட்டும். அதாவது *b* இருக்கும் பக்கத்தில் உள்ள கோணம் θ என்றும், *c* பக்கம் உள்ள கோணம் θ′ என்றுமாக இருக்கட்டும். அதாவது θ′ என்பது, θ என்னும் கோணத்தின் 180°-துணைக்கோணம். எனவே cos θ′ = −cos θ. கோணங்கள் θ, θ′ ஆகியவற்றுக்கான கோசைன் விதிப் படி  
:<math>  
\begin{align}  
b^2 &= m^2 + d^2 - 2dm\cos\theta \\  
c^2 &= m^2 + d^2 - 2dm\cos\theta' \\  
&= m^2 + d^2 + 2dm\cos\theta.\, \end{align}  
</math>  

இவற்றைக் கூட்டினால், கிடைப்பது:  
:<math>b^2 + c^2 = 2m^2 + 2d^2\,</math>  
இதுவே நிறுவவேண்டிய சமன்பாடு.  

## இவற்றையும் பார்கக்வும்
- இசுட்டூவர்ட்டின் தேற்றம்

## மேற்கோள்களும் அடிக்குறிப்புகளும்

- 
-
# விழுகோடு (முக்கோணம்)

வடிவவியலில், ஒரு முக்கோணத்தின் ஒரு முனையில் இருந்து தொடங்கி, அம்முனைக்கு எதிர்ப்பக்கத்தில் உள்ள ஒரு புள்ளியில் சேரும்படியாக விழும் ஒரு நேர்கோட்டிற்கு **விழுகோடு** (cevian) என்று பெயர். முக்கோணத்தின் செங்குத்துக்கோடு, நடுக்கோடு முதலியன விழுகோட்டின் தனி வகைகள். விழுகோட்டைச் **செவாக் கோடு** என்றும் அழைப்பர், ஏனெனில் இத்தாலிய பொறியியலாளர் சியோவன்னி செவா (Giovanni Ceva) என்பவர் இக்கோடுகள் பற்றிய தேற்றம் ஒன்றை நிறுவினார்.  

## விழுகோட்டின் நீளம்

விழுகோட்டின் நீளத்தை இசுட்டூவர்ட்டின் தேற்றத்தின் மூலம் கண்டுபிடிக்கலாம். படத்தில் <math>d</math> என்று சுட்டப்பட்டுள்ள விழுகோட்டின் (செவாக் கோட்டின்) நீளத்தைக் கீழ்க்காணும் வாய்பாட்டால் கண்டுபிடிக்கலாம்:  

:<math>\,b^2m + c^2n = a(d^2 + mn).</math>  

விழுகோடு, முக்கோணத்தின் நடுகோடாக இருந்தால், அதன் நீளத்தை கீழ்க்காணும் சமன்பாட்டால் அறியலாம்.  

:<math>\,m(b^2 + c^2) = a(d^2 + m^2).</math>  

விழுகோடானது, முக்கோணத்தின் ஒரு கோணத்தைச் சமமாகப் பகுக்கும் கோடாக இருந்தால், அதன் நீளத்தைக் கீழ்க்காணும் ஈடுகோள் வழி அறியலாம்.  

:<math>\,(b + c)^2 = a^2 \( \frac{d^2}{mn} + 1 \).</math>  

விழுகோடானது, செங்குத்துக் கோடாடாக இருந்தால், அதன் நீளத்தைக் கீழ்க்காணும் சமன்பாட்டின் வழி அறியலாம்.  
:<math>\,d^2 = b^2 - n^2 = c^2 - m^2.</math>
# இசுட்டூவர்ட்டின் தேற்றம்

வடிவவியலில், **இசுட்டூவர்ட்டின் தேற்றம்** (**Stewart's theorem**) என்பது ஒரு முக்கோணத்தின் பக்கங்களுக்கும், விழுகோட்டிற்கும் இடையே உள்ள தொடர்பைக் குறித்தத் தேற்றம். இத்தேற்றத்தை இசுக்காட்லாந்திய கணிதவியலாளர் மாத்யூ இசுட்டூவர்ட்டு (Matthew Stewart) என்பார் 1746 இல் வெளியிட்டார் என்பதால் இப்பெயர் சூட்டப்பட்டுள்ளது.  

## தேற்றம்

ஒரு முக்கோணத்தின் மூன்று பக்கங்களின் நீளங்களாக <math>a</math>, <math>b</math>, <math>c</math> ஆகியவை இருக்கட்டும். பக்கம் <math>a</math> என்னும் பக்கத்தில் விழும் விழுகோட்டின் நீளமாக <math>d</math> என்பது இருக்கட்டும். விழுகோடு <math>d</math>, பக்கம் <math>a</math> யை இருபகுதியாகப் பகுத்து அவற்றின் நீளங்கள் <math>m</math> மற்றும் <math>n</math> ஆக இருந்தால், இசுட்டூவர்ட்டின் தேற்றம் என்ன சொல்கின்றது என்றால்,  
:<math>b^2m + c^2n = a(d^2 + mn)\,</math>  

அப்பொலோனியசின் தேற்றம் என்பது இந்த விழுகோடு d என்பது முக்கோணத்தின் நடுகோடாக இருக்கும் பொழுது உண்மையாகும் இசுட்டுவர்ட்டின் ஒரு தனி வகை.  

## நிறுவல்

இத்தேற்றத்தைக் கோசைன் விதி கொண்டு நிறுவலாம்:  

θ ("தீட்டா") என்பது *m*, *d* ஆகியவற்றுக்கு இடையே உள்ள கோணமாகவும், θ′ ("தீட்டா கொட்டு") என்பது *n*, *d* ஆகியவற்றுக்கு இடையே உள்ள கோணமாகவும் இருக்கட்டும். இப்பொழுது θ′ என்பது θ வின் துணைக்கோணம் (θ′ = 180° - θ) , ஆகவே cos θ′ = −cos θ. இவ்விரு கோணங்களுக்குமான (θ, θ′) கோசைன் விதி:  
:<math>  
\begin{align}  
c^2 &= m^2 + d^2 - 2dm\cos\theta \\  
b^2 &= n^2 + d^2 - 2dn\cos\theta' \\  
&= n^2 + d^2 + 2dn\cos\theta.\, \end{align}  
</math>  

முதல் சமன்பாட்டை n ஆல் பெருக்கி, இரண்டாவது சமன்பாட்டை m ஆல் பெருக்கிக் கூட்டியபின் cos θ ஐ மாற்றீடு செய்து விலக்கினனல், கிட்டுவது:  
:<math>  
\begin{align}  
&b^2m + c^2n \\  
&= nm^2 + n^2m + (m+n)d^2 \\  
&= (m+n)(mn + d^2) \\  
&= a(mn + d^2), \\  
\end{align}  
</math>  
இதுவே நிறுவவேண்டிய முடிவு.  

மாற்று வழியாகவும் நிறுவலாம். முக்கோணத்தின் முனையில் இருந்து செங்குத்துக்கோடு ஒன்றை வரைந்து, பித்தேகோரசின் தேற்றத்தைப் பயன்படுத்தி *b*, *c*, *d* ஆகிய மூன்றின் நீளத்தையும் செங்குத்துக்கோட்டின் நீளத்தோடு தொடர்புபடுத்தி எழுதலாம். பின்னர் இப்படி பெறும் சமன்பாட்டின் இருபக்கமும் மேலே உள்ள சமன்பாட்டுக்கு ஈடாகிவிடும்
# மல்லர் கம்பம்


**மல்லர் கம்பம்** என்பது உடல்வித்தை விளையாட்டு.  

மல் என்னும் சொல் வளத்தைக் குறிக்கும் எனத் தொல்காப்பியம் குறிப்பிடுகிறது. உடல்வளம் கொண்ட சங்ககால மன்னர்களில் ஒருவன் ஆமூர் மல்லன். தெருக்களில் வித்தை காட்டும் டொம்பர் தம் குழந்தைகளை நட்டுவைத்த மரத்தில் தலைகீழாக ஏறவும் இறங்கவும் செய்து விளையாட்டு காட்டுவர்.  

தற்காலத்தில் இந்தியாவில் பல மாநிலங்களும் பங்கு கொள்ளும் தேசிய உடல்வித்தைப் போட்டியாக நடைபெற்று வருகிறது. இந்த விளையாட்டு தொன்றுதொட்டு விளையாடப்பட்டு வந்தாலும் 18-ம் நூற்றாண்டில் மகாராட்டிர மாநிலத்துப் பலம்பத்த தாதா தியோதர் என்பவரால் புத்துயிர் ஊட்டப்பட்ட விளையாட்டே சிறப்புற்று விளங்குகிறது. நடப்பட்ட கம்பத்தில் வித்தைகாட்டும் விளையாட்டில் ஆண்கள் பங்கு கொள்வர்.  

கயிற்றில் தொங்கி வித்தை காட்டும் விளையாட்டுகளில் பெண்கள் பங்குகொள்கின்றனர்.  

ஆதி மனிதன் மரம் ஏறி இறங்க பல்வேறு வழிமுறைகளை கையாண்டான். அதை விதியாக வகுத்தான். இந்தமுறையில் மனிதன் போல மரம் அல்லது கல்லில் உருவம் அமைத்து மல்யுத்தம் செய்ய பயிற்சிகள் மேற்கொண்டதால் இவ்விளையாட்டு மல்லர் கம்பம் எனப்பட்டது. தற்காலத்தில் கோவில் விழாக்களில் விளையாடும் ழவழுக்கு மரம் அக்கலத்தில் சோழர்கள் விளையாடிய மல்லர் கம்பததின் மறு உருவாகும்.காஞ்சியை ஆண்ட மாமல்லன் நரசிம்மப் பல்லவன்  
இக்கலையைஸ் செழிக்க செய்தான். தமிழ நாட்டு வீர தற்காப்பு கலைகளுல் இதுவும் ஒன்று. இவ்விலையாட்டு மனதை ஒருனிலைப் படுத்தும் ஓர் கலையாகும்.  

இவ்விளையாட்டு வடமாநிலங்களில் மால்காம் என்ற பெயரில் விளையாடப்படுகிறது. தற்காலத்தில் மல்லர் விளையாட்டு நிலைக் கம்பம், தொங்குகம்பம் கயிறு விளையட்டு என பிரித்து விளையாடப்படுகிறது. நிலைக் கம்பம் என்பது பருமனான மரத்தை நட்டு அதில் ஏறி பலவித ஆசனங்கள் செய்வது. தொங்கு கம்பம் என்பது பருமனான மரத்தை கயிறுறில் கட்டி எண்ணெய் பூசி வீரதீர விளையாட்டு ஆடுவது. கயிறு விளையாட்டு என்பது கம்பத்திற்கு பதில் கயிற்றில் பெண்கள் ஏறி ஆசனம் செய்வது. இது இந்தியாவில் பல மநிலங்களில் இன்றும் விளையாடப் படுகிறது.  

## அடிக்குறிப்பு
# மலையிலே தீப்பிடிக்குது

**மலையிலே தீப்பிடிக்குது** ஒல்லாரும் ஓடுங்கள் - என்று சொல்லி ஓடவைப்பதுடன் தொடங்கும் விளையாட்டு இது.  

## ஆடும் முறை
இது இசை நாற்காலிகள் விளையாட்டைப் போன்றது. இதில் விளையாடுவோர் வட்டமாக நிற்பர்.  

'மலையிலே தீப்பிடிக்குது ஒல்லாரும் ஓடுங்கள்' - என பொத்தியாள் சொன்னவுடன் எல்லாரும் ஓடுவர். பொத்தியாள் ஏதாவது ஓர் எண்ணைச் சொல்லுவார். இரண்டு என்றால் இருவர்-இருவராகச் சேர்ந்து நிற்கவேண்டும். மூன்று எனச் சொன்னால் மூவர்-மூவராகச் சேர்ந்து நிற்கவேண்டும். எஞ்சியிருப்பவர் வெளியேற வேண்டும்.  

கடைசியில் எஞ்சி நிற்பவர் வென்றவர்.
# நேரு உயிரியல் பூங்கா, ஐதராபாத்


**நேரு உயிரியல் பூங்கா** (Nehru Zoological Park) என்றழைக்கப்படும் **ஐதராபாத் மிருகக்காட்சிசாலை** (Hyderabad Zoo) இந்தியாவில் ஐதராபாத் நகரில் மீர் ஆலம் ஏரிக்கு அருகில் அமைந்துள்ளது. இந்தியாவிலுள்ள பெரிய உயிரியல் பூங்காக்களில் இதுவும் ஒன்று. 1.2 சதுர கிலோமீட்டர் பரப்பில் அமைந்துள்ளது. ஏறக்குறைய 1500 வகையான உயிர்வாழ்வன பராமரிக்கப்படுகின்றன. இவைகளில் 340 பறவை இனங்களும் அதிக எண்ணிக்கையில் ஊர்வனவும் அடங்கும். பெரும்பாலான உயிரினங்கள் இயற்கைச் சூழலில் உள்ளன. சென்றுவர பேருந்துகள் உள்ளன. ஒரு அருங்காட்சியகமும் மீன்காட்சிச் சாலையும் சிறுவர் இரயிலும் உண்டு.  

## வரலாறு
இத்தோட்டம் 1962ல் துவங்கப்பட்டது. 1963ஆம் ஆண்டிலிருந்து பொதுமக்கள் உள்ளே அனுமதிக்கப்பட்டனர்.  

## படக்காட்சியகம்
# நிகர உள்நாட்டு உற்பத்தி

ஒரு நாட்டின் **நிகர உள்நாட்டு உற்பத்தி** (*Net Domestic Product*) என்பது அதன் மொத்த உள்நாட்டு உற்பத்தியிலிருந்து தேய்மான மதிப்பை நீக்கியபின் கிடைக்கும் பண மதிப்பாகும். ஒரு வருட காலத்தில் இயந்திரங்கள் மற்றும் உற்பத்தி அமைப்புகளில் தேய்வு ஏற்பட்டிருக்கும், அந்த மூலதன தேய்மானத்தைக் கழிப்பதன் மூலம் நிகர நாட்டு உற்பத்தி கணக்கிடப்படுகிறது.  

நிகர உள்நாட்டு உற்பத்தி = மொத்த உள்நாட்டு உற்பத்தி - தேய்மானம்  

## பயன்பாடு
நிகர உள்நாட்டு உற்பத்தி மூலம் மொத்த உள்நாட்டு உற்பத்தியை தக்கவைக்க ஆகும் செலவைக் கணிக்கலாம். ஒரு நாட்டின் மூலதன இழப்பு சரிசெய்யப்படாவிட்டால் அதன் மொத்த உள்நாட்டு உற்பத்தி சரிந்துவிடும். நிகர மற்றும் மொத்த உள் நாட்டு உற்பத்தியின் இடைவெளி அகலாமாக வளர்ந்தால் நாட்டின் மூலதனம் குன்றுவதாகவும்; இடைவெளி குறுகி வளர்ந்தால் நாட்டின் மூலதனம் பெருகுவதாகவும் கணிக்கப்படுகிறது.